Február 5-én az M7 Autópálya Alosztály járőrei Székesfehérváron, a Sárkeresztúri úton megállítottak egy Seatot, amivel szinte semmi sem volt rendben. Az ellenőrzés során a 23 éves sofőr először valótlan adatokat diktált be a rendőröknek, majd miután sikerült őt azonosítani, az is kiderült, hogy:

a sofőrt el van tiltva a járműveztetéstől,

az autó műszakija lejárt,

a forgalomból ki van vonva,

és érvényes gépjármű-felelősségbiztosítással sem rendelkezik.

Az autó tüzetesebb átvizsgálása után még az is kiderült, hogy:

az autón több engedély nélküli átalakítás történt,

a hátsó gumiabroncsok teljesen elkoptak,

a bal hátsó futóműnél a féknyeregből hiányzik a fékbetét,

a jobb hátsóról pedig a féknyereg is.

A rendőrök a polgárdi férfit azonnal elfogták és előállították, az elkövetett szabálysértések miatt pedig eljárást indítottak ellene. A meghallgatást követően szabálysértési őrizetbe vették.

(police.hu)